als_Latn dik_Latn sag_Latn
Gjermania reagon pas kërkesave të Tsiprasit për dëmshpërblimet
Zëdhënësi i qeverisë gjermane, Steffen Seibert, ka reaguar pas deklaratave të Kryeministrit grek, Alexis Tsipras se Greqia do të kërkojë dëmshpërblim nga Gjermania për Luftën e Dytë Botërore.
Në një konferencë për mediat, Seibert tha se Gjermania është e vetëdijshme që përgjegjësia mbi Luftën e Dytë Botërore duhet mbajtur gjithmonë në rendin e ditës, por për sa i përket dëmshpërblimeve ligji dhe politika nuk kanë ndryshuar ndonjëherë.
"Kjo temë është zgjidhur njëherë e përgjithmonë politikisht dhe ligjërisht" tha Seibert dhe theksoi se Tsipras duhet të mendojë për interesat e popullit grek dhe jo të merret me gjëra të tilla.
Seibert, tha gjithashtu se çështja e dëmshpërblimeve për Luftën e Dytë Botërore nuk është diskutuar gjatë takimit të Tsipras me Merkel. Nga ana tjetër Zëdhënësi i Ministrisë së Ekonomisë së Gjermanisë, tha se nuk do të ulen në tavolinë për të diskutuar mbi dëmshpërblimet e luftës me Greqinë dhe theksoi se ajo që duhet të zgjidhin është gjendja e vështirë ekonomike e Greqisë.
Autoritetet gjermane shprehen se qeveria greke duhet të shikojë përpara për të gjetur një zgjidhje afatgjatë dhe jo të shohë pas. Diskutimet se Gjermania duhet ti paguajë dëmshpërblime Greqisë kanë filluar që në vitin 1980. Greqia kërkon një dëmshpërblim rreth 180 miliardë eurosh nga Gjermania, si dhe rikthimin e ikonave historike me vlerë të vjedhura në atë kohë të cilat Greqia pretendon se i ka marrë ushtria gjermane gjatë pushtimit. /AA/
als_Latn als_Latn als_Latn als_Latn als_Latn als_Latn